**PÁLYÁZATI FELHÍVÁS**

A Győr-Moson-Sopron Megyei Büntetés-végrehajtási Intézet

Parancsnoka pályázatot hirdet

**BIZTONSÁGI FELÜGYELŐ**

beosztás betöltésére, hivatásos tiszthelyettesi jogviszonyba,

teljes munkaidőben, határozatlan időtartamra.

Pályázati feltételek:

* magyar állampolgárság,
* állandó belföldi lakóhely,
* büntetlen előélet, kifogástalan életvitel ellenőrzés vállalása,
* egészségi, pszichikai, fizikai alkalmasság,
* 18. életév betöltése, és életkora a hivatásos szolgálat rá irányadó felső korhatáránál legalább tíz évvel kevesebb,
* szakmunkás bizonyítvány vagy érettségi bizonyítvány

A pályázatok elbírálásánál előnyt jelent:

* alapfokú büntetés-végrehajtási szaktanfolyami vizsga
* büntetés-végrehajtás biztonsági szakterületén korábban szerzett szakmai gyakorlat, tapasztalat

A munkakörrel járó főbb feladatok:

* őr, készenléti – és járőri szolgálati feladatok ellátása,
* előállítási, szállítási és kísérési feladatok végrehajtása,
* a fogvatartott őrzése, felügyelet, ellenőrzése,
* a szolgálati ideje alatt kiemelt figyelmet fordít a biztonsági intézkedések maradéktalan érvényesülésére,
* biztonsági szemle, - vizsgálat és ellenőrzés végrehajtása,
* szolgálati feladatait a szolgálatteljesítésre vonatkozó szabályokat rögzítő rendelkezések, valamint a Szolgálati Szabályzat előírásai szerint köteles ellátni,
* szolgálati feladatai során a mindenkor hatályos Alaki és Öltözködési Szabályzatban foglaltakat köteles maradéktalanul betartani,
* ismerje a szakmai tevékenységét érintő jogszabályokat, valamint a szerv belső normáit, folyamatosan törekedjen a korszerű ismeretek elsajátítására, megőrzésére és gyarapítására, feladatellátása során ezek felhasználásával, legjobb tudása szerint eljárva

Pályázat tartalmazza:

* a legfontosabb személyes adatokat és elérhetőséget is tartalmazó részletes szakmai, fényképes önéletrajzot (jelenlegi és korábbi munkahelyek feltüntetésével),
* állami, szakmai végzettséget, idegen nyelvismeretet és a jogosítványt igazoló okiratok másolatát,
* hozzájáruló nyilatkozatát, arra vonatkozóan, hogy a pályázati anyagot az elbírálásában résztvevők megismerhetik, abba betekinthetnek, valamint az abban foglalt személyes adatait a pályázati eljárás során kezelhetik,

Munkavégzés helye: Győr-Moson-Sopron Megyei Büntetés-végrehajtási Intézet; 9021 Győr, Jókai utca 18.

Illetménye: A rendvédelmi adatokat ellátó szervek hivatásos állományának szolgálati jogviszonyáról szóló 2015. évi XLII. törvény, valamint a belügyminiszter irányítása alatt álló rendvédelmi feladatokat ellátó szerveknél a hivatásos szolgálati beosztásokról és a betöltésükhöz szükséges követelményekről szóló 30/2015. (VI.16) BM rendelet 6. melléklete alapján. (Helyi, Tiszthelyettesi besorolási osztály A. besorolási kategória)

Egyéb juttatások: utazási költségtérítés, cafeteria, ruházati illetmény, albérleti hozzájárulás

Munkarend: teljes munkaidőben, váltásos szolgálati időrendszerben

Pályázat benyújtásának módja:

A pályázatokat a Győr-Moson-Sopron Megyei Büntetés-végrehajtási Intézet parancsnokához - 9021 Győr, Jókai u. 18. – címen kell benyújtani. Kérjük a borítékon feltüntetni a munkakör megnevezését: „Biztonsági felügyelő”. A pályázatokat elektronikus formában a halmai.tamas@bv.gov.hu, dobis.peter@bv.gov.hu e-mail címre is megküldheti.

Pályázat benyújtásának határideje: folyamatos

Pályázat elbírálásának határideje: folyamatos

A pályázat elbírálásának módja, rendje:

A beosztás betölthető a pályázó alkalmassági eljáráson történt megfelelése esetén. A beosztás áthelyezés esetén az áthelyezésre jogosult szerv vagy szervezeti egység vezetőjének hozzájárulása alapján tölthető be. A pályázók írásban értesítést kapnak a pályázat eredményéről.

A pályázattal kapcsolatban bővebb felvilágosítás kérhető – hivatali munkaidőben - az alábbi telefonszámokon: (96) 312-566, NTG: 117-1500, 117-1502, illetve a halmai.tamas@bv.gov.hu és dobis.peter@bv.gov.hu e-mail címeken a Személyügyi és Szociális osztályon.

**Győr, *„az elektronikus dátumbélyegző szerint”***

 **Bartos Róbert bv. őrnagy sk.**

 **mb. parancsnok**